CELEX: 32007R1138
Language: hu
Date: 2007-10-01 00:00:00
Title: A Bizottság 1138/2007/EK rendelete ( 2007. október 1. ) a benzoesav (VevoVitall) takarmány-adalékanyagként való új alkalmazásának engedélyezéséről (EGT-vonatkozású szöveg)

2.10.2007   
            
            
               HU
            
            
               Az Európai Unió Hivatalos Lapja
            
            
               L 256/8
            
         
      A BIZOTTSÁG 1138/2007/EK RENDELETE
   
   (2007. október 1.)
   a benzoesav (VevoVitall) takarmány-adalékanyagként való új alkalmazásának engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1), és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedélyek odaítélésének feltételeiről, illetve a kapcsolódó eljárásokról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tenyésztéstechnikai adalékanyagok” adalékanyag-kategóriába sorolandó benzoesav (VevoVitall) készítmény takarmány-adalékanyagként való új alkalmazásának engedélyezésére vonatkozik hízósertéseknél.
            
         
               (4)
            
            
               A benzoesav (VevoVitall) készítmény használatát elválasztott malacoknál az 1730/2006/EK bizottsági rendelet (2) engedélyezte.
            
         
               (5)
            
            
               A hízósertéseknél történő engedélyezés iránti kérelem alátámasztására új adatokat nyújtottak be. Az Európai Élelmiszer-biztonsági Hatóság (a továbbiakban: a hatóság) 2007. március 7-i véleményében megállapította, hogy a benzoesav (VevoVitall) nincs káros hatással az emberi vagy az állati egészségre, illetve a környezetre (3). A hatóság továbbá arra a következtetésre jutott, hogy a benzoesav (VevoVitall) nem jelent egyéb olyan veszélyt, amely az 1831/2003/EK rendelet 5. cikke (2) bekezdése értelmében kizárná az engedélyezést. Az említett vélemény szerint a készítmény használata nincs káros hatással e további állatkategóriára. A hatóság véleményében a felhasználók biztonsága érdekében megfelelő intézkedések bevezetését javasolja. Úgy véli, a forgalomba hozatalt követően különleges nyomon követési követelményekre nincs szükség. E vélemény az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést is hitelesíti.
            
         
               (6)
            
            
               A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb tenyésztéstechnikai adalékanyagok” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 1-jén.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 325., 2006.11.24., 9. o.
   
      (3)  A takarmány-adalékanyagokkal és termékekkel vagy hatóanyagokkal foglalkozó tudományos testületnek az 1831/2003/EK rendelettel összhangban a hízósertések takarmány-adalékanyagaként használt VevoVitall (benzoesav) készítmény biztonságosságáról és hatásosságáról szóló szakvéleménye. Elfogadva: 2007. március 7. EFSA-lap (2007) 457., 1–14. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
                  (kereskedelmi elnevezés)
               
               
                  Összetétel, kémiai képlet, leírás, vizsgálati módszer
               
               
                  Állatfaj vagy – kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg a 12 %-os nedvességtartalmú teljes takarmányban
               
            
                  Az állattenyésztésben alkalmazott adalékanyagok kategóriája. Funkcionális csoport: egyéb tenyésztéstechnikai adalékanyagok (a vizelet pH-csökkentése)
               
            
                  4d210
               
               
                  DSM Special Products
               
               
                  Benzoesav
                  (VevoVitall)
               
               
                  
                               
                           
                           
                              Az adalékanyag összetétele:
                              Benzoesav (≥ 99,9 %)
                           
                        
                               
                           
                           
                              A hatóanyag jellemzése:
                              Benzol-karbonsav, fenilkarbonsav
                              C7H6O2
                              
                              CAS-szám 65-85-0
                              Legnagyobb szint a következő anyagokban:
                              Ftálsav: ≤ 100 mg/kg
                              Bifenil: ≤ 100 mg/kg
                              Nehézfémek: ≤ 10 mg/kg
                              Arzén: ≤ 2 mg/kg
                           
                        
                               
                           
                           
                              Elemzési módszer (1):
                              Diódasoros kimutatással (DAD) társított fordított fázisú folyadékkromatográfia (HPLC)
                           
                        
               
                  Hízósertések
               
               
                  —
               
               
                  5 000
               
               
                  10 000
               
               
                  A használati utasításban az alábbiakat kell feltüntetni:
                  
                               
                           
                           
                              A benzoesavat tartalmazó kiegészítő takarmány önmagában nem szabad hízósertések takarmányozására használni.
                           
                        
                               
                           
                           
                              A hízósertések takarmányozására használt adalékanyagot a napi takarmányadag más anyagaival alaposan össze kell keverni.
                           
                        
                               
                           
                           
                              A felhasználók biztonsága érdekében: az adalékanyag által kibocsátott belélegezhető por minimálisra csökkentése érdekében óvintézkedéseket kell hozni. Anyagbiztonsági adatlapok rendelkezésre állnak.
                           
                        
               
                  2017.10.22.
               
            
         (1)  A vizsgálati módszerek részletes adatai a közösségi referencialaboratórium alábbi honlapján találhatók: www.irmm.jrc.be/crl-feed-additives